

	

  
                                                                                                                              
PANEVĖŽIO RAJONO SAVIVALDYBĖS TARYBA

SPRENDIMAS
DĖL PANEVĖŽIO R. BERČIŪNŲ PAGRINDINĖS MOKYKLOS LIKVIDAVIMO

[bookmark: _GoBack]2019 m. gruodžio 18 d. Nr. T-273
Panevėžys

	Vadovaudamasi Lietuvos Respublikos vietos savivaldos įstatymo 16 straipsnio 2 dalies 
21 punktu, Lietuvos Respublikos civilinio kodekso 2.106 straipsnio 1 punktu, 2.108 straipsnio 
1 dalimi, Lietuvos Respublikos švietimo įstatymo 44 straipsnio 2, 5, 6 dalimis, Lietuvos Respublikos biudžetinių įstaigų įstatymo 4 straipsnio 3 dalies 4 ir 6 punktais, 15 straipsnio 2 ir 
3 dalimis, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 21 punktu, Panevėžio r. Berčiūnų pagrindinės mokyklos nuostatų, patvirtintų Panevėžio rajono savivaldybės tarybos 2014 m. lapkričio 20 d. sprendimu Nr. T-207 „Dėl Panevėžio rajono mokyklų pavadinimų pakeitimo ir nuostatų patvirtinimo“, 7.1 ir 7.3 papunkčiais, Panevėžio rajono savivaldybės tarybos 2019 m. gruodžio 6 d. sprendimu Nr. T-231 „Dėl Panevėžio rajono savivaldybės tarybos 2016 m. kovo 30 d. sprendimo Nr. T-48 „Dėl Panevėžio rajono savivaldybės bendrojo ugdymo mokyklų tinklo pertvarkos 2016–2020 metais bendrojo plano patvirtinimo“ pakeitimo“, Panevėžio rajono savivaldybės taryba n u s p r e n d ž i a:
1. Likviduoti Panevėžio r. Berčiūnų pagrindinę mokyklą (juridinio asmens kodas 190399151, buveinė: LT-38357 Panevėžio r. sav., Berčiūnų k., Rožių g. 1, teisinė forma – biudžetinė įstaiga) iki 2020 m. rugpjūčio 31 d.
2. Paskirti Leoną Miliuką, Panevėžio r. Berčiūnų pagrindinės mokyklos direktorių, Panevėžio r. Berčiūnų pagrindinės mokyklos likvidatoriumi nuo sprendimo įsiteisėjimo dienos iki 2020 m. rugpjūčio 31 d.
3. Pavesti Panevėžio r. Berčiūnų pagrindinės mokyklos likvidatoriui Leonui Miliukui:
3.1. raštu pranešti apie Panevėžio r. Berčiūnų pagrindinės mokyklos likvidavimą kiekvienam mokiniui ne vėliau kaip prieš vieną mėnesį nuo sprendimo priėmimo dienos;
3.2. apie Panevėžio r. Berčiūnų pagrindinės mokyklos likvidavimą pranešti valstybės įmonei Registrų centrui teisės aktų nustatyta tvarka ne vėliau kaip pirmą sprendimo apie mokyklos likvidavimą viešo paskelbimo dieną ir pateikti valstybės įmonės Registrų centro Panevėžio filialui dokumentus (prašymą įregistruoti juridinio asmens teisinį statusą, sprendimą likviduoti Panevėžio r. Berčiūnų pagrindinę mokyklą ir kitus būtinus dokumentus), reikalingus likviduojamos Panevėžio r. Berčiūnų pagrindinės mokyklos statusui įregistruoti; 
3.3. apie sprendimą likviduoti Panevėžio r. Berčiūnų pagrindinę mokyklą paskelbti viešai tris kartus ne mažesniais kaip trisdešimt dienų intervalais arba paskelbti viešai vieną kartą ir pranešti raštu visiems kreditoriams; 
3.4. įsigaliojus šiam sprendimui, apie Panevėžio r. Berčiūnų pagrindinės mokyklos likvidavimą raštu pranešti visiems Panevėžio r. Berčiūnų pagrindinės mokyklos darbuotojams; 
3.5. sudaryti likvidavimo laikotarpio pradžios Panevėžio r. Berčiūnų pagrindinės mokyklos balansą ir pateikti Panevėžio rajono savivaldybės administracijai;
3.6. baigti vykdyti Panevėžio r. Berčiūnų pagrindinės mokyklos prievoles, atsiskaityti su kreditoriais;
3.7. pateikti reikalavimus Panevėžio r. Berčiūnų pagrindinės mokyklos skolininkams; 
3.8. atlikti likviduojamos Panevėžio r. Berčiūnų pagrindinės mokyklos turto ir atsiskaitymų inventorizavimą;
3.9. parengti ir pateikti visus reikiamus dokumentus dėl Panevėžio r. Berčiūnų pagrindinės mokyklos likusio turto perdavimo Panevėžio rajono savivaldybės administracijai; 
3.10. parengti ir Panevėžio rajono savivaldybės administracijos direktoriui pateikti Panevėžio r. Berčiūnų pagrindinės mokyklos likvidavimo aktą;
3.11. parengti ir pateikti Panevėžio rajono savivaldybės administracijai 2020 m. sausio–rugpjūčio mėn. biudžeto vykdymo ir finansines ataskaitas;
3.12. teisės aktų nustatyta tvarka atitinkamoms institucijoms perduoti saugoti Panevėžio r. Berčiūnų pagrindinės mokyklos dokumentus (ilgalaikio ir nuolatinio saugojimo bylas); 
3.13. atsiskaityti su Valstybine mokesčių inspekcija ir socialinio draudimo įstaiga, baigti vykdyti prievoles, atsiradusias dėl žalos padarymo ir pagal anksčiau sudarytus Panevėžio r. Berčiūnų pagrindinės mokyklos sandorius, prireikus pagal kompetenciją sudaryti naujus sandorius, kurie yra susiję su Panevėžio r. Berčiūnų pagrindinės mokyklos veiklos nutraukimu;
3.14. sunaikinti teisės aktų nustatyta tvarka likviduojamos Panevėžio r. Berčiūnų pagrindinės mokyklos antspaudą, pasirašius Panevėžio r. Berčiūnų pagrindinės mokyklos turto ir dokumentacijos perdavimo ir priėmimo aktą;
3.15. pateikti Juridinių asmenų registrui, valstybės įmonės Registrų centro Panevėžio filialui Panevėžio r. Berčiūnų pagrindinės mokyklos likvidavimo aktą ir kitus teisės aktų nustatytus dokumentus, reikalingus likviduojamai biudžetinei įstaigai išregistruoti;
3.16. atlikti kitus veiksmus, būtinus Panevėžio r. Berčiūnų pagrindinei mokyklai likviduoti;
3.17. Panevėžio r. Berčiūnų pagrindinę mokyklą likviduoti ir Panevėžio r. Berčiūnų pagrindinės mokyklos prievoles baigti vykdyti iš likviduojamai Panevėžio r. Berčiūnų pagrindinei mokyklai patvirtintų biudžetinių asignavimų. Nepanaudoti valstybės biudžeto ir Panevėžio rajono savivaldybės biudžeto asignavimai grąžinami į atitinkamą biudžetą.
4. Nustatyti, kad nuo šio sprendimo įsigaliojimo:
4.1. Panevėžio r. Berčiūnų pagrindinės mokyklos valdymo organai netenka įgaliojimų ir Panevėžio r. Berčiūnų pagrindinės mokyklos dalyvių kompetencija dėl sandorių sudarymo pereina likvidatoriui;
4.2. Panevėžio r. Berčiūnų pagrindinės mokyklos likvidatorius turi Panevėžio r. Berčiūnų pagrindinės mokyklos valdymo organo teises ir pareigas;
4.3. Panevėžio r. Berčiūnų pagrindinės mokyklos likvidatorius atstovauja likviduojamai Panevėžio r. Berčiūnų pagrindinei mokyklai valstybės valdžios ir valdymo institucijose, teisme ir kitais su juridiniais bei fiziniais asmenimis susijusiais atvejais. Panevėžio r. Berčiūnų pagrindinės mokyklos likvidatorius atsako Panevėžio r. Berčiūnų pagrindinei mokyklai ir tretiesiems asmenims už nuostolius, kurie susidarė dėl jo kaltės. 
5. Šio sprendimo vykdymo kontrolę pavesti Panevėžio rajono savivaldybės administracijos Švietimo, kultūros ir sporto skyriaus vedėjui Algirdui Kęstučiui Rimkui.
6. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

image1.png




